Т1ад вуссун хадуб Мух1амад–Саг1идица жигараб х1алт1и гьабу-на Турциялдаги, Сириялдаги, Иорданиялдаги ва цоги Г1агараб Бакъ-баккул пачалихъаздаги рук1арал мугьажирзабазда Кавказалда бугеб ах1вал–х1ал, хасго гьеб эркен гьабиялъул масъала бич1ч1изабие ва гьелъие г1оло х1аракат гьабизе. Гьес хасаб к1вар кьолаан гъурбатал-да г1ураб г1олохъанаб г1елалда умумазул ват1ан–Кавказ к1очон теч1ого бук1ине, гьезда гьеб бокьизабизе, гьелъул эркенлъи гьезул г1умруялъул аслияб мурадлъун бук1ин бич1ч1изабизе г1оло. «Мил-лияб асар чорхолъ бессараб нилъер г1олохъанлъиялда лъазе ккола бат1иял миллатазул мац1ал, къват1исел улкабазда цебе Кавказалъул суал ч1алг1инч1ого, свакач1ого бич1ч1изабизелъун» (10).